CELEX: 22018D1825
Language: bg
Date: 2017-03-17 00:00:00
Title: Решение на Съвместния комитет на ЕИП № 61/2017 от 17 март 2017 година за изменение на приложение XIII (Транспорт) към Споразумението за ЕИП [2018/1825]

29.11.2018   
               
               
                  BG
               
               
                  Официален вестник на Европейския съюз
               
               
                  L 305/28
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 61/2017
         от 17 март 2017 година
         за изменение на приложение XIII (Транспорт) към Споразумението за ЕИП [2018/1825]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Решение (ЕС) 2016/1945 на Комисията от 14 октомври 2016 г. относно съответствията между категориите на свидетелствата за управление на моторни превозни средства (1) следва да бъде включено в Споразумението за ЕИП.
                  
               
                     (2)
                  
                  
                     Решение (ЕС) 2016/1945 отменя Решение 2014/209/EС на Комисията (2), което е включено в Споразумението за ЕИП и което следва съответно да отпадне от Споразумението за ЕИП.
                  
               
                     (3)
                  
                  
                     Поради това приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            
               Член 1
            
            Текстът на точка 24еб (Решение 2014/209/ЕС на Комисията) от приложение XIII към Споразумението за ЕИП се заменя със следното:
            
               „32016 D 1945: Решение (ЕС) 2016/1945 на Комисията от 14 октомври 2016 г. относно съответствията между категориите на свидетелствата за управление на моторни превозни средства (ОВ L 302, 9.11.2016 г., стр. 62).“
            
         
         
            
               Член 2
            
            Текстовете на Решение (ЕС) 2016/1945 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            
               Член 3
            
            Настоящото решение влиза в сила на 18 март 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            
               Член 4
            
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 17 март 2017 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 302, 9.11.2016 г., стр. 62.
         
            (2)  ОВ L 120, 23.4.2014 г., стр. 1.
         
            (*1)  Без отбелязани конституционни изисквания.